फोसावनायनि  11  सानाव दिब्रुगड़ जिल्लानि नाहारानि BPCH नि सिङाव गासै  77,212  गथ'साफोरखौ इन्जेक्सन एबा टिका थुनानै गासै हाबापारिआ  97  जौखोन्दो जाफुंसारो ।नाहारानि BPCH नि मेडिकेल आरो हेल्ट बिफान्नि अफिसार ड : बिस्वजित बरुवा बिथांआ बुङोदि,जों समाज जौगाखां बिफान,सोलोंथाय बिफान आरो हेल्ट बिफान्नि हेफाजाबाव खामानिखौ  100  जौखोन्दो खालामनो थाखाय नाजागासिनो दं ।बिथांआ बुंबावोदि,जोंनि हादोराव मोजां जानाय आदार मोनिनि जाहोनाव खुरिया बेरामजों जिउ गोमानांनाय सुबुंआ जोबोद बारा,बेबादिनो  2015  माइथायाव गासै  49,000  गथ'साफोरखौ हादोरनाङैनो खोमानो गोनां जादों ।खुरिया बेरामजों थैनांनाय सुबंआ सिरियास नङाब्लाबो जुदि गथ'सानि बिमाया खुरिया बेरामजों फुगिनांनानै दंब्ला बिथांजोनि गथ'आबो फुगिनांनायनि खाबुआ बारा,मेलेमनि बेराम,बिखानि बेराम,मेगन नुयै,खोमा खोनायै आरो लेंग्रा जानायफोरखौ नुनो मोनो हेन्ना बिथांआ दाजाबदेरो ।आल्फाजों सोमोन्दो थानाय आरो एन.